Die wêreld in foto’s – 13 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag: Te midde van die Covid-19-pandemie het joernaliste die strate van Rusland ingevaar in protes teen Ivan Safronof, ŉ voormalige joernalis, se arrestasie. Safronof, wat as adviseur vir die direkteur van die Russiese Roskosmos-staatskorporasie vir ruimteaktiwiteite gewerk het, is in die tronk omdat hy militêre geheime aan die Tsjeggiese-intelligensie sou verskaf het. Safronof het glo voordat hy as adviseur vir Roskosmos gewerk het oor militêre en veiligheidskwessies geskryf. ŉ Betoger word deur polisiebeamptes vasgekeer tydens ŉ byeenkoms ter ondersteuning van Safronov in Moskou. (Foto: Alexander Zemlianichenko, AP) Joernaliste trek saam naby die Lefortowo-tronk in Moskou, Rusland. (Foto: Alexander Zemlianichenko, AP) ŉ Joernalis met ŉ T-hemp aan wat lees ‘Vryheid vir Safronof’ tydens ŉ byeenkoms naby die tronk waarin Safronof gevange gehou word. (Foto: Alexander Zemlianichenko, AP) Polisiebeamptes arresteer ŉ joernalis van die Kommersant-koerant met ŉ T-hemp aan wat lees ‘Vryheid vir Safronof’ tydens ŉ byeenkoms ter ondersteuning van Safronof in Moskou. (Foto: Pavel Golovkin, AP) Polisiebeamptes arresteer die redakteur van die Kholod-internettydskrif tydens ŉ byeenkoms ter ondersteuning van Safronof. (Foto: Alexander Zemlianichenko, AP)